David Billington

David P. Billington (1. juuni 1927 Bryn Mawr, Pennsylvania – 25. märts 2018 Los Angeles) oli USA ehitusajaloolane ja ehitusteadlane. Ta oli Princetoni Ülikooli tsiviilehituse emeriitprofessor. Tal oli kaks peamist uurimisvaldkonda: esiteks mehaanika, materjalid ja tarindid ning teiseks tarindid ja ehituskunst. David Billingtoni teadustöö hõlmab sildade, koorikbetoontarindite, kõrghoonete ja betoontammide projekteerimist ja taastamist; põhjalikke uuringuid selliste tuntud sillaehitajate ja ehitusinseneride nagu Robert Maillarti, Felix Candela, Eugene Freyssinet', Gustave Eiffeli, Othmar Ammanni, Anton Tedesko, Fazler Khani, Heinz Isleri ja Christian Menni kohta; samuti tarindite arengu ajalugu, tarindite esteetikat ja inseneritöö arengujooni Ameerika Ühendriikides. Ta lõpetas 1950. aastal Princetoni Ülikooli bakalaureusekraadiga. Aastatel 1950–1951 täiendas ta end Fulbrighti stipendiaadina Louvainis ja 1951–1952 Gentis, kus tema peamine uurimisteema oli sõjajärgses Euroopas kasutusele võetud uuenduslikud rakendused sillaehituses, ehitustarindite projekteerimises ja pingbetooni kasutuselevõtmises. Ta oli aastatel 1960–1964 Princetoni Ülikooli tsiviilehituse ja keskkonnaehituse osakonnas kaasprofessor. Alates 1964. aastast kuni emeriteerumiseni oli ta samas tsiviilehituse professor. Ta on lugenud ülikoolis mitut kursust, sealhulgas "Inseneritöö tänapäeva maailmas", "Tarindid ja urbaniseerunud keskkond", "Jõed ja regionaalne keskkond" ning "Koorikbetoontarindid". 1986 – valiti USA Rahvusliku Inseneriakadeemia liikmeks 1986 – Civil Engineering History and Heritage Award 1990 – Union College'i audoktor 1991 – Grinnell College'i audoktor 1992 – Georg Winteri auhind 1997 – Notre Dame'i Ülikooli audoktor 1998 – valiti Ameerika Kunstide ja Teaduste Akadeemia liikmeks 1999 – valiti Ameerika Tsiviilehitusinseneride Seltsi auliikmeks 2003 – valitiAmeerika Betooniinstituudi auliikmeks 2004 – valitiKoorikkonstruktsioonide Rahvusvahelise Assotsiatsiooni auliikmeks 1965: Thin Shell Concrete Structures. McGraw Hill, 332 lk 1985: Thin Shell Concrete Structures 2. McGraw Hill, 320 lk, ISBN 978-0070052796 1985: The Tower and the Bridge: The New Art of Structural Engineering. Princeton University Press, 316 lk, ISBN 978-0691023939 1989: Robert Maillart's Bridges. Princeton University Press, 168 lk, ISBN 978-0691024219 2006: Power, Speed and Form – Engineers and the Making of the Twentieth Century (kaasautor David P. Billington, Jr.), Princeton University Press, 294 lk 2006: Big Dams of the New Deal Era – A Confluence of Engineering and Politics (kaasautor Donald C. Jackson), University of Oklahoma Press, 416 lk 2008: Felix Candela: Engineer, Builder, Structural Artist (kaasautor Maria E. Moreyra Garlock), Yale University Press, Princeton University Art Museum, 207 lk 2008: "Engineering Innovation at Bonneville Dam" (kaasautor Abbie Liel), Technology and Culture, Vol. 49, No. 3, pp. 727–751. 2008: "Bayonne Bridge: The Work of Othmar Ammann, Masterbuilder" (kaasautor Ashley Thrall), Journal of Bridge Engineering: ASCE, November/December, Vol. 13, No. 6, pp. 635–643. "David Billington, scholar of structural art, dies at 90" Princetoni Ülikooli koduleht, 5. aprill 2018 David Billington. princeton.edu Curriculum Vita for David P. Billington. princeton.edu CIVIL ENGINEERING HISTORY AND HERITAGE AWARD. asce.org GEORGE WINTER AWARD. asce.org HISTORICAL LIST OF DISTINGUISHED AND HONORARY MEMBERS[alaline kõdulink]. asce.org Honorary Members. concrete.org Honorary Members of the IASS. iass-structures.org David Billington. Selected Publications. princeton.edu David Billington '50. 7. mai 2010. blogs.princeton.edu